CELEX: 32007R1338
Language: fi
Date: 2007-11-15 00:00:00
Title: Komission asetus (EY) N:o 1338/2007, annettu 15 päivänä marraskuuta 2007 , neuvoston asetuksen (EY) N:o 747/2001 muuttamisesta siltä osin kuin on kyse yhteisön tariffikiintiöistä Egyptistä peräisin oleville appelsiineille ja Israelista peräisin olevalle jalostetulle maataloustuotteelle

16.11.2007   
            
            
               FI
            
            
               Euroopan unionin virallinen lehti
            
            
               L 298/11
            
         
      KOMISSION ASETUS (EY) N:o 1338/2007,
   annettu 15 päivänä marraskuuta 2007,
   neuvoston asetuksen (EY) N:o 747/2001 muuttamisesta siltä osin kuin on kyse yhteisön tariffikiintiöistä Egyptistä peräisin oleville appelsiineille ja Israelista peräisin olevalle jalostetulle maataloustuotteelle
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen Välimeren alueen maiden kanssa tehtyjen sopimusten nojalla etuuskohteluun oikeutettujen tuotteiden yhteisön tariffikiintiöiden ja viitepaljouksien hallinnoinnista ja asetusten (EY) N:o 1981/94 ja (EY) N:o 934/95 kumoamisesta 9 päivänä huhtikuuta 2001 annetun neuvoston asetuksen (EY) N:o 747/2001 (1) ja erityisesti sen 5 artiklan 1 kohdan b alakohdan,
   sekä katsoo seuraavaa:
   
               (1)
            
            
               Neuvosto valtuutti 30 päivänä lokakuuta 2007 tehdyllä päätöksellä (2) Euroopan yhteisöjen ja niiden jäsenvaltioiden sekä Egyptin valtion Euro–Välimeri-sopimuksen pöytäkirjan allekirjoittamisen ja sääti sen väliaikaisesta soveltamisesta 1 päivästä tammikuuta 2007 Bulgarian tasavallan ja Romanian Euroopan unioniin liittymisen huomioon ottamiseksi.
            
         
               (2)
            
            
               Pöytäkirjassa määrätään Egyptistä peräisin olevien appelsiinien yhteisöön tuonnissa sovellettavien tariffikiintiöiden määrän lisäämisestä. Määrän lisäystä on tarkoitus soveltaa 1 päivästä heinäkuuta 2007.
            
         
               (3)
            
            
               Neuvosto valtuutti 22 päivänä lokakuuta 2007 tehdyllä päätöksellä (3) Euroopan yhteisöjen ja niiden jäsenvaltioiden sekä Israelin valtion Euro–Välimeri-sopimuksen pöytäkirjan allekirjoittamisen ja sääti sen väliaikaisesta soveltamisesta 1 päivästä tammikuuta 2007 Bulgarian tasavallan ja Romanian Euroopan unioniin liittymisen huomioon ottamiseksi.
            
         
               (4)
            
            
               Pöytäkirjassa määrätään uudesta vuotuisesta tariffikiintiöstä, jota olisi sovellettava tuotaessa Israelista peräisin olevaa tiettyä jalostettua maataloustuotetta. Uutta tariffikiintiötä olisi sovellettava pöytäkirjan allekirjoituspäivää seuraavan kuukauden ensimmäisenä päivänä.
            
         
               (5)
            
            
               Näissä pöytäkirjoissa määrättyjen tariffimyönnytysten täytäntöön panemiseksi asetuksessa (EY) N:o 747/2001 säädettyä luetteloa Egyptin ja Israelin tariffikiintiöistä olisi mukautettava.
            
         
               (6)
            
            
               Koska Israelin vuoden 2007 tariffikiintiötä ei sovelleta 1 päivästä tammikuuta 2007, kiintiön määrä täksi vuodeksi vahvistetaan alhaisemmaksi kuin vuotuisen tariffikiintiön määrä.
            
         
               (7)
            
            
               Sen vuoksi asetusta (EY) N:o 747/2001 olisi muutettava.
            
         
               (8)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 747/2001 tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä heinäkuuta 2007.
   Liitteessä olevaa 2 kohtaa sovelletaan kuitenkin 1 päivästä marraskuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 109, 19.4.2001, s. 2. Asetus sellaisena kuin se on viimeksi muutettuna komission asetuksella (EY) N:o 1712/2006 (EUVL L 321, 21.11.2006, s. 7).
   
      (2)  Ei vielä julkaistu virallisessa lehdessä.
   
      (3)  Ei vielä julkaistu virallisessa lehdessä.
   
      LIITE
      Muutetaan asetus (EY) N:o 747/2001 seuraavasti:
      
                  1)
               
               
                  Korvataan liitteessä IV olevassa taulukossa tariffikiintiöitä, joiden järjestysnumerot ovat 09.1707 ja 09.1711, koskevat rivit seuraavasti:
                  
                              ”09.1707
                           
                           
                              0805 10
                           
                           
                              Appelsiinit, tuoreet tai kuivatut
                           
                           
                              tullattaessa 1.7.2007–30.6.2008 ja tullattaessa 1.7.–30.6. kunakin sen jälkeisenä kautena
                           
                           
                              70 320
                           
                           
                              vapaa (2)
                           
                        
                               
                           
                           
                               
                           
                           
                              josta:
                           
                           
                               
                           
                           
                              josta:
                           
                           
                               
                           
                        
                              09.1711
                           
                           
                              0805 10 20
                           
                           
                              makeat appelsiinit, tuoreet
                           
                           
                              tullattaessa 1.12.2007–31.5.2008 ja tullattaessa 1.12.–31.5. kunakin sen jälkeisenä kautena
                           
                           
                              36 300 (5)
                           
                           
                              vapaa (6)”
                           
                        
            
                  2)
               
               
                  Lisätään liitteen VII osassa A olevaan taulukkoon rivi seuraavasti:
                  
                              Järjestysnumero
                           
                           
                              CN-koodi
                           
                           
                              Taric-alanimike
                           
                           
                              Tavaran kuvaus
                           
                           
                              Kiintiökausi
                           
                           
                              Kiintiön määrä
                              (netto-tonnia)
                           
                           
                              Kiintiötulli
                           
                        
                              ”09.1367
                           
                           
                              ex 2106 90 98
                           
                           
                              44
                           
                           
                              Virvoitusjuomien valmistukseen käytettävät sitrushedelmävalmisteet, jotka sisältävät vähintään 30 painoprosenttia hedelmämehutiivistettä ja enintään 50 prosenttia sakkaroosia ja jotka eivät sisällä maitoa tai maitotuotteita
                           
                           
                              tullattaessa 1.11.–31.12.2007
                           
                           
                              3 240
                           
                           
                              67 % maatalousosasta”
                           
                        
                              tullattaessa 1.1.–31.12.2008 ja tullattaessa 1.1.–31.12. kunakin sen jälkeisenä kautena
                           
                           
                              5 550